b"\n_START_ARTICLE_\nZhanjiang\n_START_SECTION_\nHistorie\n_START_PARAGRAPH_\nZhanjiang var lenge bare en liten fiskerhavn. I \xc3\xa5ret 1898 besatte franske styrker byen med det for \xc3\xb8ye \xc3\xa5 anlegge en handelspost. En 99-\xc3\xa5rig p\xc3\xa5tvunget forpaktelsestraktat (lignende den britisk-kinesiske for Hongkong) ble undertegnet, og hele omr\xc3\xa5det, kalt Guangzhouwan, ble franskstyrt. Den \xc3\xb8konomiske utvikling ble imidlertid ikke sammenlignbar verken med Hongkongs eller Macaos; Omr\xc3\xa5det rundt havnen var sv\xc3\xa6rt fattig. _NEWLINE_Byen ble tilbakef\xc3\xb8rt av Charles de Gaulle lenge f\xc3\xb8r tiden, i 1946, kort etter annen verdenskrig. Da hadde byen ogs\xc3\xa5 i en periode v\xc3\xa6rt under japansk okkupasjon._NEWLINE_Byen har opplevd en sterk vekst, s\xc3\xa6rlig etter Deng Xiaoping kom til makt i Folkerepublikken Kina. Byen er begunstiget med en dypvannshavn og en beliggenhet som er gunstig i forhold til transport til rike omr\xc3\xa5der langs den s\xc3\xb8rkinesiske kyst.\n_START_SECTION_\nKulturminner\n_START_PARAGRAPH_\nFyrt\xc3\xa5rnet p\xc3\xa5 Naozhou-\xc3\xb8ya (Naozhou dengta, \xe7\xa1\x87\xe5\xb7\x9e\xe7\x81\xaf\xe5\xa1\x94) ble i 1996 oppf\xc3\xb8rt p\xc3\xa5 Folkerepublikken Kinas liste over kulturminner).\n_START_SECTION_\nSamferdsel\n_START_PARAGRAPH_\nKinas riksvei 207 l\xc3\xb8per gjennom omr\xc3\xa5det. Denne viktige trafikk\xc3\xa5ren begynner i Xilinhot i Indre Mongolia n\xc3\xa6r grensen til Mongolia, l\xc3\xb8per s\xc3\xb8rover og ender i Hai'an, en by som ligger i Xuwen fylke s\xc3\xb8r p\xc3\xa5 Leizhouhalv\xc3\xb8ya lengst s\xc3\xb8rvest i provinsen Guangdong._NEWLINE_Kinas riksvei 325 (Guangnan-veien) l\xc3\xb8per gjennom omr\xc3\xa5det. Den f\xc3\xb8rer vestover fra Guangzhou i Guangdong til Nanning til den autonome region Guangxi."